Diari Oficial de la Generalitat Valenciana


Sumari del DOGV 5045, del 08-07-2005 (2005/7445)

RESOLUCIÓ de 25 de maig de 2005 del director del Centro de Desarrollo Marítimo, relativa a la sol·licitud de concessió administrativa per a l'ocupació i l'explotació de taller naval i parcel·la al port de Xàbia formulada per Motonáutica Doménech, S.L.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5045

Data del DOGV
:   08-07-2005

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2005/7445


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 25 de maig de 2005 del director del Centro de Desarrollo Marítimo, relativa a la sol·licitud de concessió administrativa per a l'ocupació i l'explotació de taller naval i parcel·la al port de Xàbia formulada per Motonáutica Doménech, S.L. [2005/7445]
  
Atesa la sol·licitud formulada per Motonáutica Doménech, SL, de concessió administrativa per a l'ocupació i l'explotació de taller naval i parcel·la al port de Xàbia.
  
A la sol·licitud es va aportar la documentació necessària per a la tramitació de l'expedient.
  
Vist que, en data 13 de març de 2000, es va atorgar a la mercantil Motonáutica Doménech, SL, una concessió al port de Xàbia per a l'explotació d'un taller naval de 210 m² i superfície contigua de 535 m². Esta concessió es va atorgar per un termini de cinc anys, comptadors des del venciment de l'anterior concessió, el 6 de febrer de 2000, i venç, per tant, el 5 de febrer de 2005.
  
Es va sol·licitar un informe a la Direcció General de Transports, Ports i Costes, que l'emet amb caràcter favorable el 13 de desembre de 2004, i assenyala que «... sobre la zona hi ha formulada una sol·licitud de concessió per a construcció d'una nova zona portuària esportiva, sense resoldre. També hi ha hagut diversos intents de reordenar eixe espai per a ampliar la dàrsena esportiva, que poden ser represos en el supòsit de denegació de la sol·licitud anterior.
  
En tot cas, resulta aconsellable no contraure compromisos a llarg termini en eixa parcel·la, per a poder decidir millor sobre la futura ordenació del port de Xàbia».
  
Vist l'informe favorable emés pel Servici d'Explotació i Conservació de Ports en què proposa que s'atorgue la concessió administrativa sol·licitada en el qual indica, entre altres aspectes, que: «Vista la petició de l'»assumpte», esta Direcció Tècnica informa que donada la vinculació del que s'ha pretés amb l'activitat portuària es considera convenient el seu desenvolupament. No obstant això, i atés que està pendent d'ordenació la zona del port contigua al seu emplaçament, es considera necessari establir un termini concessional per mitjà de successives pròrrogues de terminis de sis mesos i excloure de la concessió l'espill d'aigua que hi confronta».
  
De conformitat amb el que disposa l'article 146 del Reglament per a l'Execució de la Llei de Costes, es va sotmetre la sol·licitud a informació pública per un termini de vint dies, i es va publicar en el Diari Oficial de la Generalitat Valenciana de 17 de gener de 2005, durant el qual no es van presentar al·legacions.
  
El 3 de març de 2005, es va notificar a la sol·licitant Resolució de 22 de febrer de 2005, de sotmetiment de condicions en què podria atorgar-se la concessió de referència. El 15 de març té entrada en la Conselleria un escrit en què s'accepten les condicions, i el 25 de maig de 2005 es presenta carta de pagament justificativa d'haver depositat la fiança referida en la condició sisena.
  
Fent ús de les atribucions que concedix al director del Centre de Desenvolupament Marítim l'article 14 del Decret 182/2004, d'1 d'octubre, del Govern Valencià, pel qual s'aprova el Reglament Orgànic i Funcional de la Conselleria d'Infraestructures i Transport, resolc:
  
Atorgar a Motonáutica Doménech, SL, concessió administrativa per a l'ocupació i l'explotació de taller naval (210 m²) i parcel·la (535 m²) al port de Xàbia; segons les condicions que s'indiquen en els plecs inserits a continuació:
  
1a. Termini
  
Esta concessió s'atorga, per un termini de sis mesos, prorrogable per semestres successius fins a un màxim de cinc anys, inclòs el semestre inicial, comptador des del dia 6 de febrer de 2005, i es deixa fora de perill el dret de propietat, sense perjuí de tercer, sense cessió del domini públic ni de les facultats dominicals de l'administració.
  
La concessió s'entendrà prorrogada si un mes abans del venciment de les successives pròrrogues no s'efectua manifestació en contra per l'administració o el concessionari, sense dret a cap indemnització per a este en cas de declarar vençuda la concessió segons s'acaba d'indicar.
  
2a. Transmissibilitat
  
La present concessió és transmissible per actes inter vivos amb l'autorització prèvia de l'Autoritat Portuària i es considera que qui se subrogue en els seus drets assumirà també les obligacions que s'imposen en esta concessió.
  
L'Autoritat Portuària podrà exercir els drets de tanteig i retracte en els termes legalment previstos.
  
Quan la persona jurídica titular d'una concessió es transforme, es fusione amb una altra o s'escindisca, es considerarà que s'ha produït un canvi de titularitat, i és, per tant, necessari l'autorització expressa a què es referix el paràgraf anterior.
  
Quan el concessionari siga una persona jurídica, l'activitat principal de la qual consistisca en el gaudi de la concessió, es considerarà transmissió qualsevol canvi de titularitat de les accions o participacions que supose substitució dels socis o accionistes que ho foren al temps de l'atorgament de la concessió, en percentatge igual o superior al 50% del capital social.
  
Si la societat titular canvia únicament de denominació social, només estarà obligat a notificar-ho a l'Autoritat Portuària.
  
Perquè s'autoritze la transmissió, serà necessari:
  
· Que hagen transcorregut almenys dos anys des de la data d'atorgament de la concessió.
  
· Que el concessionari es trobe al corrent en el compliment de totes les obligacions derivades de la concessió.
  
· Que el nou titular tinga els requisits exigits per a contractar amb l'administració, i per a exercir l'activitat i prestar el servici objecte de la concessió.
  
En cas d'adjudicació per rematada judicial, si l'adjudicatari no tinguera els requisits exigits per a contractar amb l'administració, i per a exercir l'activitat i prestar el servici objecte de la concessió, haurà de transferir-la, en el termini de dotze mesos, a un nou concessionari que, a estos efectes, no presente cap limitació.
  
No s'inscriurà en el Registre de la Propietat la transmissió de la concessió sense que s'adjunte un certificat de l'administració que acredite esta circumstància, amb inserció de les clàusules de la concessió.
  
3a. Gravamen
  
La constitució d'hipoteques i altres drets de garantia sobre la concessió haurà de ser autoritzada per l'Autoritat Portuària.
  
No s'inscriurà en el Registre de la Propietat la constitució d'hipoteques o altres drets reals sobre la concessió sense que s'adjunte un certificat de l'administració a este respecte, amb inserció de les clàusules de la concessió.
  
4a. Ús i explotació. Accés a l'espill d'aigua que hi confronta
  
La concessió es destinarà a l'activitat definida en la resolució d'atorgament, sense que el concessionari puga destinar el domini públic concedit, ni les obres que s'hi hagen executat a usos diferents dels expressats.
  
L'atorgament de la present concessió no inclou el dret d'ús i accés a l'espill d'aigua que hi confronta amb la parcel·la l'ús de la qual s'autoritza. A requeriment de l'administració, el concessionari està obligat a realitzar a càrrec seu el tancament dels laterals de la parcel·la que donen a l'espill d'aigua.
  
5a. Rescat per obres
  
En el cas que el domini públic siga necessari totalment o parcialment per a la realització d'activitats o execució d'obres declarades d'utilitat pública i per a realitzar-les fóra necessari utilitzar o destruir en tot o en part les obres de la concessió, l'administració podrà procedir al rescat d'esta abans del seu venciment.
  
A este efecte s'incoarà expedient de rescat de la concessió, en el qual es donarà audiència al concessionari, sense que el concessionari tinga un altre dret que el de ser indemnitzat per les obres no amortitzades, valorades en els termes establits en la Llei de Ports.
  
En esta valoració no es tindran en compte les obres realitzades pel concessionari sense l'autorització prèvia, les quals passaran igualment a l'administració sense dret a indemnització. El concessionari podrà, a més, retirar lliurement aquells elements existents en la concessió que no hagueren sigut esmentats en l'acta de reconeixement final i no estiguen units de manera fixa a l'immoble, sempre que amb això no es produïsca trencament ni deteriorament d'este, llevat que l'administració decidisca també el seu rescat.
  
Si les obres es trobaren deteriorades, l'administració determinarà el pressupost de les despeses necessàries per a deixar-les en bon estat, el qual es notificarà al concessionari abans de ser aprovat. El seu import es rebaixarà de la taxació, i la diferència que en resulte serà la quantitat que s'abone al concessionari.
  
Realitzat el lliurament a l'Autoritat Portuària dels béns rescatats es tornarà la fiança d'explotació, a sol·licitud del concessionari, amb la deducció, si és el cas, de les quantitats que el concessionari haja de fer efectives per les responsabilitats en què haja incorregut.
  
6a. Impostos i fiances:
  
Dins del termini d'un mes, comptador a partir del coneixement de la resolució d'atorgament pel concessionari, este abonarà l'import corresponent a l'Impost sobre Transmissions Patrimonials i Actes Jurídics Documentats, d'acord amb la legislació aplicable.
  
El concessionari mantindrà en la Tresoreria de la Generalitat, la fiança que a continuació s'indica, que es constituirà en metàl·lic o aval bancari, i ha de depositar-se en la Tresoreria de la Generalitat Valenciana, Servicis Territorials de la Conselleria d'Economia i Hisenda, i haurà d'aportar la corresponent carta de pagament que se li expedisca a la Conselleria d'Infraestructures i Transport per a la incorporació a l'expedient:
  
a) Una fiança d'explotació per un import de 15.220,86 euros.
  
La fiança d'explotació respondrà de totes les obligacions derivades d'esta concessió, de les sancions que per incompliment de les condicions d'esta es puguen imposar al titular de la concessió i dels danys i perjuís que estos incompliments puguen ocasionar.
  
Si l'administració executara parcialment o totalment la fiança, el concessionari queda obligat a completar-la o reposar-la en el termini d'un mes, comptador a partir de la notificació de la disminució del seu import.
  
La fiança d'explotació s'actualitzarà cada cinc anys en proporció a la variació experimentada per l'índex general de preus al consum per al conjunt nacional total (IPC) durant eixe període.
  
La fiança d'explotació serà tornada a l'acabament del termini concessional si no existira responsabilitat per incompliment de les obligacions de què respon.
  
b) No s'imposa fiança per execució d'obres perquè no es preveu la realització de cap obra.
  
L'incompliment d'esta obligació serà causa de caducitat de la concessió.
  
7a. Replantejament i projecte de construcció:
  
Les obres s'executaran d'acord amb el projecte tècnic a què es fa referència en les condicions particulars i en el termini que s'hi indica.
  
El concessionari sol·licitarà per escrit, amb la suficient antelació perquè les obres puguen començar-se dins del termini, el replantejament d'estes, que farà l'enginyer director del port i personal auxiliar a les seues ordes, amb assistència de l'interessat, i s'alçarà acta i plànol en què es consignarà la superfície ocupada, que serà sotmesa al director general d'Obres Públiques per a la seua aprovació, si procedix.
  
Quan el projecte presentat pel concessionari tinga caràcter de bàsic, abans del replantejament de les obres, i en tot cas i en el termini de dos mesos, des del coneixement de l'adjudicació de la concessió, el concessionari haurà de presentar el projecte de construcció.
  
Este projecte de construcció serà examinat pels servicis tècnics per a comprovar que és suficientment complet i no altera el projecte bàsic sotmés a informació pública. Si els servicis esmentats estimen que el projecte és incomplet, el concessionari haurà de completar-lo degudament en el termini que a este efecte se li concedisca.
  
En el cas que el projecte de construcció diferisca substancialment del projecte bàsic sotmés a informació pública l'administració podrà adoptar alguna de les decisions següents:
  
a) Obligar el concessionari que adapte el projecte de construcció al bàsic.
  
b) Sotmetre el projecte de construcció a informació pública i als tràmits pertinents per a la modificació de les concessions.
  
Si transcorregut el termini assenyalat en les condicions particulars per al començament de les obres, estes no s'hagueren iniciat per causes no justificades, segons el parer de l'Autoritat Portuària, esta declararà la caducitat de la concessió, i quedarà a favor seu la fiança de construcció. En el supòsit en què el concessionari acredite que no ha iniciat les obres en el termini establit perquè se li han denegat, per part d'altres organisme públics, les llicències, permisos i altres autoritzacions necessàries, podrà renunciar a la concessió, i en este cas se li tornarà la fiança de construcció.
  
En tot cas, el concessionari podrà sol·licitar la pròrroga del termini establit per a l'inici de les obres que serà atorgada per l'Autoritat Portuària sempre que existisquen raons que justifiquen la demora en l'inici de les obres.
  
8a. Reconeixement de les obres:
  
Acabades les obres el concessionari en sol·licitarà per escrit de la Direcció Tècnica del Port el reconeixement, que es farà amb l'assistència d'este i de l'interessat, i s'alçarà acta que serà elevada al director general d'Obres Públiques, per a l'aprovació, si procedix.
  
En l'acta s'arreplegarà la superfície exacta ocupada per la concessió, a la qual s'aplicarà el cànon a què es fa referència en la condició 14a.
  
9a. Vigilància de les obres:
  
Les obres quedaran sota la inspecció i vigilància del director tècnic del port i no seran obstacle al pas per a l'exercici de la vigilància litoral, i quedarà obligat el concessionari a conservar-les en bon estat i no podrà, de la mateixa manera que el terreny, arrendar-les ni destinar-les a usos distints que els expressats.
  
10a. Inspecció de l'execució
  
L'administració podrà inspeccionar en tot moment l'execució de les obres, per a comprovar si estes s'ajusten al projecte segons el qual s'ha atorgat la concessió. Si apreciara l'existència de desviacions en relació amb este, podrà aprovar el reconeixement de les obres quan estime que la modificació no altera substancialment la concessió, ni requerix una nova informació pública, o tramitar la seua legalització per mitjà del procediment corresponent, o disposar que les obres s'ajusten al projecte autoritzat. En este últim supòsit, si el concessionari no ho fera en el termini que se li indique, es procedirà a la incoació d'expedient de declaració de caducitat de la concessió.
  
11a. Despeses
  
Les despeses originades pels anuncis de la informació pública i de la resolució d'atorgament de la concessió seran a càrrec del concessionari.
  
Les despeses que s'originen pel replantejament, la inspecció i el reconeixement de les obres, seran a càrrec del concessionari.
  
12a. Altres autoritzacions
  
L'atorgament d'esta concessió no eximix el seu titular de l'obtenció de les llicències, permisos i autoritzacions que siguen legalment exigibles, ni del pagament dels impostos que se li apliquen, incloent l'impost sobre béns immobles, o el que legalment el substituïsca.
  
La realització d'activitats dins de l'àmbit de la concessió no previstes en el present títol, requerirà la preceptiva autorització prèvia de l'administració, i caldrà ajustar-se si és el cas al que disposa la clàusula sobre el cànon concessional.
  
Per a la realització de qualsevol tipus d'obra serà necessària l'autorització prèvia de l'administració.
  
13a. Renúncia
  
Si l'interessat desistira de la petició o renunciara al títol, perdrà la fiança o fiances constituïdes. A més, excepte decisió contrària de l'administració, quedarà obligat a alçar les obres i instal·lacions a càrrec seu, i deixarà el terreny de la concessió lliure de tota ocupació, en el termini que se li assenyale.
  
14a. Cànon
  
El titular de la concessió, de conformitat amb el que disposa l'article 70 de la Llei 12/2004, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, està obligat a abonar a la Generalitat Valenciana les quantitats següents:
  
a) Cànon per aprofitament de superfícies: 10.721,43 euros/any, (6.250,51 euros/any calculats a raó d'11,6832 euros pels 535 m² de terrenys urbanitzats sense edificar, i 4.470,92 euros/any, calculats a raó de 21,2901 euros pels 210 m² de coberts i magatzems) pagadors per semestres avançats, amb la liquidació prèvia que li farà esta administració.
  
b) Cànon per resultat de l'explotació per al concessionari: 2.400 euros/any, pagadors per semestres avançats, amb la liquidació prèvia que li farà esta administració.
  
Total cànon anual: 13.121,43 euros.
  
L'import assenyalat no inclou l'IVA o qualsevol altre impost que haja de ser aplicat.
  
El dia 1 de gener de cada any, el cànon podrà ser revisat aplicant les variacions registrades en l'Índex de Preus al Consum de l'any anterior, d'acord a l'Institut Nacional d'Estadística.
  
El cànon es pagarà per semestres avançats, amb la liquidació prèvia que farà esta administració.
  
El període de pagament voluntari serà d'un mes des de la notificació de la liquidació corresponent.
  
Si no es fa efectiu el pagament en període voluntari podrà accedir-se al cobrament per via de constrenyiment en la forma reglamentàriament establida.
  
L'impagament del cànon durant dos semestres consecutius serà causa de la caducitat de la concessió.
  
Igualment la quantia del cànon estarà subjecta a actualització d'acord amb les disposicions legals que respecte d'això es dicten amb caràcter general per la Generalitat Valenciana .
  
L'atorgament d'autoritzacions dins de l'àmbit de la concessió que suposen una activitat per la qual el concessionari perceba ingressos, segons el que disposa la clàusula 12a, suposarà necessàriament l'establiment d'una partida independent de cànon per rendiment d'activitat, que es fixarà d'acord amb les normes vigents o els criteris aplicables en cada moment, i que es meritarà juntament amb el cànon anual.
  
15a. Obligació de conservació i manteniment
  
El concessionari queda obligat a conservar i mantindre les obres i terrenys concedits en perfecte estat d'utilització, fins i tot des dels punts de vista de neteja, d'higiene i d'estètica, i realitzarà a càrrec seu els treballs de conservació i manteniment i totes les reparacions que calguen que per a això.
  
16a. Efectes reversió
  
Quan per venciment del termini concessional es produïsca la reversió, quedaran extingits automàticament, sense necessitat declaració expressa, els drets reals o personals que pogueren tindre terceres persones sobre el domini públic concedit i les obres i instal·lacions objecte de la concessió. Tampoc assumirà l'administració els contractes de treball que poguera haver concertat el concessionari per a l'exercici de la seua activitat empresarial, sense que, per tant, puga en cap forma entendre's que la reversió implica la successió d'empresa prevista en l'article 44 del text refós de Llei de l'Estatut dels Treballadors, aprovat pel Reial Decret Legislatiu 1/1995, de 24 de març, ni que l'Autoritat Portuària siga l'empresari principal de l'activitat realitzada pel concessionari, als efectes de l'article 42 del text refós esmentat.
  
Acabat el termini concessional, revertiran al domini públic estatal els terrenys, obres i instal·lacions objecte de la concessió, i estarà obligat el concessionari, a càrrec seu, a la demolició i retirada de les dites obres i instal·lacions, parcialment o totalment, fins i tot amb reposició del terreny al seu anterior estat, en el termini que se li assenyale i sense dret a cap indemnització, excepte en el cas que l'administració, de pròpia iniciativa o a petició del concessionari, declare que, atés que es manté l'interés públic de les obres i instal·lacions, procedix el seu manteniment per a continuar la seua explotació en la forma que es determine.
  
El concessionari podrà retirar aquells elements que no figuren en l'acta de reconeixement final alçada d'acord amb el que establix l'anterior condició 9a, sempre que no estiguen units de manera fixa a l'immoble i amb això no es produïsca trencament ni deteriorament d'este, si l'administració no decidix també la seua adquisició.
  
17. Acta de reversió:
  
De la recepció per l'administració dels béns revertits, s'alçarà la corresponent acta en presència del concessionari, si compareguera. En l'acta es ressenyarà el compliment pel concessionari de l'obligació de reposar el terreny al seu anterior estat o, en el cas que l'administració haguera optat pel manteniment de les obres i instal·lacions, l'estat de conservació d'estes, i s'especificaran els deterioraments que presenten. En este últim cas, l'acta servirà de base per a instruir el corresponent expedient, en el qual s'indicarà al concessionari el conjunt de reparacions necessàries a executar a càrrec seu en el termini que se li assenyale.
  
18. Sancions
  
L'incompliment total o parcial de les condicions i prescripcions imposades en la concessió donarà lloc a la incoació del corresponent expedient sancionador, sense perjuí que, quan segons el parer de l'administració, la infracció poguera ser constitutiva de delicte o falta, esta passarà el tant de culpa a la jurisdicció competent.
  
19. Caducitat
  
Serà causa de declaració de caducitat d'esta concessió, a més de les previstes legalment, l'incompliment de les obligacions descrites en este plec, en particular:
  
- L'impagament del cànon concessional durant dos semestres consecutius. Per a iniciar l'expedient de caducitat serà suficient que no s'haja efectuat l'ingrés en període voluntari.
  
- La cessió a un tercer de l'ús total o parcial, sense autorització de l'administració.
  
- La transferència del títol d'atorgament, sense autorització de l'administració.
  
- La constitució d'hipoteques i altres drets de garantia, sense autorització de l'administració.
  
- L'ocupació de domini públic no atorgat
  
- El desenvolupament d'activitats que no figuren en l'objecte del títol.
  
La declaració de caducitat suposarà la pèrduda de la fiança o fiances constituïdes, i podrà comportar, a criteri de l'administració, la demolició, retirada de les obres i instal·lacions, parcial o total, a càrrec del concessionari, fins i tot amb reposició del terreny al seu anterior estat, en el termini que se li assenyale i sense dret a cap indemnització.
  
La tramitació de l'expedient de caducitat es realitzarà amb independència de la incoació del procediment sancionador que procedisca, d'acord amb el que disposa l'anterior condició.
  
20. Renúncia
  
Si l'interessat desistira de la petició o renunciara al títol, perdrà la fiança o fiances constituïdes. A més, excepte decisió contrària de l'administració, quedarà obligat a alçar les obres i instal·lacions a càrrec seu, i deixarà el terreny de la concessió lliure de tota ocupació, en el termini que se li assenyale.
  
21. Inscripció en el Registre de la Propietat
  
Si el concessionari inscriguera la concessió en el Registre de la Propietat haurà de facilitar a l'administració un certificat que acredite la inscripció esmentada.
  
No s'inscriurà en el Registre de la Propietat la transmissió de les concessions o la constitució de drets reals sobre estes sense que s'acompanye un certificat que acredite este aspecte, amb la inserció de les clàusules de la concessió.
  
Extingida la concessió, el concessionari sol·licitarà la cancel·lació de la inscripció i informarà d'això a l'administració concedent.
  
22. Execució subsidiària
  
Quan el concessionari obligat a això no duga a terme les accions que se li ordenen per l'administració, en aplicació de les condicions corresponents, esta, de conformitat amb la Llei 30/1992, de Règim Jurídic de les Administracions Públiques i del Procediment Administratiu Comú, podrà procedir a la seua execució subsidiària, i l'import de les despeses, així com dels danys i perjuís, són a càrrec del concessionari.
  
Esta resolució no és definitiva i en contra cal interposar recurs d'alçada davant del secretari autonòmic d'Infraestructures, en el termini d'un mes, comptador des de l'endemà de la notificació de la present, sense perjuí de la utilització per l'interessat de qualsevol altre recurs que estime pertinent.